Ezelőtt egyszer voltam szabadulószobában.
Gondoltam, 60 perc bőven elég, hogy megoldjuk a rejtvényeket és kijussunk. Észrevettünk apró jeleket és jelnek néztünk olyan dolgokat is, amik csak dísznek voltak ott. Kicsit kényelmes tempóban játszottunk, nem kapkodtunk el semmit.
Csakhogy ahogy telt az idő, egyre több rejtély ütötte fel a fejét. Az időnk pedig egyre kevesebb volt. Vannak jelek, amelyek ott vannak az orrunk előtt, épp, hogy nem kiáltanak ránk, hogy hé, vegyél már észre!
Fejtörő fejtörő hátán. Izgalmas, érdekes, jól átgondolt és összerakott szabadulós játék. Gyönyörűen összefűzött feladatok, jól elrejtett üzenetek és megfejtésfoszlányok sora várt ránk.
A csapattagokat összehozta a játék, szóval, ha csapatot akartok építeni, menjetek!
Ha párosrandizni akartok, menjetek! Ha családdal vagytok, akkor is menjetek, a gyerekek is tutira élvezni fogják! Ha pedig rutinosak vagytok már a szabadulószobákban és a kijutós játékokban, akkor főleg menjetek el!
A hely bkv-val jól megközelíthető, a tulajdonosok pedig barátságosak és extra jófejek! Remélem, játszhatok még olyan pályán, amit ők alkottak meg!